Mal: E-post til potensiell lærebedrift

Send e-post til en potensiell lærebedrift. Fyll ut det som mangler.

**E-postens emnefelt:** Har du tenkt på å ta inn lærling?

**E-postens innhold:**Norge trenger flere fagarbeidere. I 2035 vil vi ifølge Statistisk sentralbyrå mangle nær 90 000 fagarbeidere. Likevel står hvert år mellom 6 000 til 9 000 ungdommer uten læreplass og får ikke fullført fagutdanningen sin.

Også i *[navn på fylke]* vil vi trenge flere læreplasser fremover. I fjor var det *[sett inn tall fra eget fylke]* ungdom som søkte læreplass i fylket, mens bare *[sett inn tall fra eget fylke]* fikk læreplass. *[sett inn tall fra eget fylke]* unge stod altså uten læreplass i *[navn på fylke]*.

Din bedrift er i en bransje der det finnes fagutdanninger og lærlingordning. Vi håper derfor din bedrift vil være med på å utdanne morgendagens fagarbeidere. Vi håper din bedrift vil gi ungdom mulighet til å delta i arbeidslivet, slik at de får forberedt seg på fag- eller svenneprøven som venter etter endt læretid.

## Å være lærebedrift gir flere muligheter:

* Du har mulighet til å skreddersy bedriftens fremtidige medarbeider.
* Lærlingordningen er en kostnadseffektiv, langsiktig og god måte å rekruttere på, og flertallet av norske lærebedrifter ansetter lærlingene når læretiden er over.
* Ved å ta inn lærlinger tar du et viktig samfunnsansvar. Det kan bidra til godt omdømme.
* Lærebedrifter får ca. 140.000 kroner i lærlingtilskudd per lærling de ansetter (gjelder lærlinger med ungdomsrett). Dette fordeles over 24 måneder.

Hvordan komme i gang og bli lærebedrift?

I dag er det rundt 185 lærefag som fører fram til fag- eller svennebrev. Lærlingordningen omfatter mange fagområder, blant annet helse- og oppvekstfag, IT, design og håndverk, medier og kommunikasjon, service og samferdsel.

Hvis du aldri har vært lærebedrift, og synes det virker litt krevende å ta inn en lærling, så fortvil ikke. Vi er mange som kan hjelpe deg med å komme i gang. Du kan kontakte oss i *[sett inn navn på administrasjonsenhet]* i fylkeskommunen.

Det finnes også flere opplæringskontor i fylket som kan hjelpe bedrifter med å bli godkjent lærebedrift og finne lærlinger.

Vedlagt er et dokument som beskriver hvordan du kan blir lærebedrift og et sett med vanlige spørsmål og svar fra bedrifter om lærlingordningen, blant annet om lærlingtilskuddet.

Vennlig hilsen

*[sett inn signatur – f.eks. fylkesordfører, fylkesråd eller fagopplæringssjef]*